LIETUVOS KARIUOMENĖS SPECIALIŲJŲ OPERACIJŲ PAJĖGOS
KOVINIŲ NARŲ TARNYBA

SUPAPRASTINTO MAŽOS VERTĖS PIRKIMO
(SPEC. APSAUGINĖ LIEMENĖ (NEPERŠAUNAMA))
VYKDOMO APKLAUSOS BŪDU,
SĄLYGOS
(2025 – 11 – 05)

TURINYS

1. BENDROSIOS NUOSTATOS
2. PIRKIMO OBJEKTAS
3. TIEKĖJŲ KVALIFIKACIJOS REIKALAVIMAI
4. PASIŪLYMŲ RENGIMAS, PATEIKIMAS, KEITIMAS
5. PASIŪLYMŲ GALIOJIMO UŽTIKRINIMAS
6. VOKŲ SU PASIŪLYMAIS ATPLĖŠIMO PROCEDŪROS
7. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
8. PASIŪLYMŲ VERTINIMAS
9. PRETENZIJŲ IR SKUNDŲ NAGRINĖJIMO TVARKA
10. PIRKIMO SUTARTIES SĄLYGOS

Priedai:
1.	Priedas Nr. 1. pasiūlymo pateikimo forma.
2.	Priedas Nr. 2. techninė specifikacija.

I. BENDROSIOS NUOSTATOS

1.1. LK SOP Kovinių narų tarnyba (toliau – perkančioji organizacija, arba Pirkėjas) organizuoja spec. apsauginės liemenės (neperšaunamos) (toliau – Prekių) pirkimą.
1.2. Vartojamos pagrindinės sąvokos apibrėžtos Lietuvos Respublikos viešųjų pirkimų įstatyme.
1.3. Pirkimas vykdomas vadovaujantis Viešųjų pirkimų įstatymu, mažos vertės pirkimų tvarkos aprašu, kitais teisės aktais bei apklausos sąlygomis.
1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų ir konfidencialumo bei nešališkumo reikalavimų.
1.5. Pirkimas vykdomas Centrinėje viešųjų pirkimų informacinėje sistemoje (toliau – CVP IS).
II. PIRKIMO OBJEKTAS
2.1. Pagrindinis prekės BVPŽ kodas – 35815100-1.
2.3. Perkamų prekių techninės specifikacijos aprašytos priede Nr. 2.
2.4. Prekių pristatymo vieta – Liepojos g. 5, Klaipėda.
2.5. Pasiūlymų vertinimo kriterijus – kaina.
2.6. Pirkimas į dalis neskirstomas, sudaroma viena sutartis.
III. TIEKĖJŲ KVALIFIKACIJOS REIKALAVIMAI
3. Tiekėjas privalo pateikti įmonės registracijos pažymėjimo kopiją.
IV. PASIŪLYMŲ RENGIMAS, PATEIKIMAS, KEITIMAS
4.1. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS, pagal priede Nr. 1 pateiktą formą. Pasiūlymai, pateikti popierine forma vokuose ar bet kokia kita forma ne CVP IS priemonėmis, nebus priimami ir vertinami, o bus grąžinami neatplėšti tiekėjui (kurjeriui).
4.2. Tiekėjo pasiūlymas bei kita korespondencija pateikiama valstybine kalba.
4.3. Pasiūlymą pateikti iki CVP IS nurodyto termino. Vėliau gauti pasiūlymai nebus priimami.
4.4. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija praneša raštu visiems užsiregistravusiems tiekėjams.
4.5. Dokumentai, kurių reikalaujama pirkimo sąlygose ir kuriuos tiekėjas turi tik popierine forma, teikiami nuskenuoti juos prisegant prie elektroninio pasiūlymo.
4.6. Perkančioji organizacija nereikalauja, kad pateikti pasiūlymai būtų pasirašyti saugiu elektroniniu parašu.
4.7. Perkančioji organizacija neatsako už nenumatytus atvejus, dėl kurių pasiūlymai nebuvo gauti ar gauti pavėluotai.
4.8. Tiekėjas gali pateikti tik vieną pasiūlymą.
4.9. Pasiūlymai gali būti pateikiami iki 2025 m. lapkričio 11 d. 12.00 val. Iki pasiūlymų pateikimo termino pabaigos teikėjas gali pakeisti arba atšaukti savo pasiūlymą (naudojantis CVP IS priemonėmis). Pasibaigus pasiūlymų pateikimo terminui, teikėjas savo pasiūlymo atsiimti negali.
4.10. Kainos turi būti pateiktos eurais su PVM mokesčiu. Į pateiktą kainą turi būti įskaityti visi mokesčiai ir papildomos išlaidos, tokios kaip transportavimo/pristatymo, draudimo, muitų bei kitos, kurios atsiranda vykdant prekių viešojo pirkimo - pardavimo sutartį.
4.11. pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 30 dienų. Jei pasiūlyme nėra nurodytas jo galiojimo terminas, laikoma kad pasiūlymas galioja 30 dienų.
4.12. Bet kokia informacija, prašymai paaiškinti apklausos sąlygas, apklausos sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.
V. PASIŪLYMŲ GALIOJIMO UŽTIKRINIMAS
5.1. Perkančioji organizacija nereikalauja pasiūlymo galiojimo užtikrinimo.
VI. SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS
6.1. Su CVP IS priemonėmis teiktais tiekėjų pasiūlymais susipažinimas vyks CVP IS nurodytu laiku elektroniniu būdu, adresu: Liepojos g. 5, Klaipėda.
6.2. Pasiūlymų nagrinėjimo, vertinimo ir palyginimo procedūras atlieka pirkimo organizatorius arba pirkimo komisija konfidencialiai, t.y. tiekėjams ar jų įgaliotiems atstovams nedalyvaujant.
6.3. Pasiūlymus CVP IS priemonėmis pateikusiems tiekėjams perkančioji organizacija praneša apie pateiktų pasiūlymų įvertinimą Viešųjų pirkimų įstatymo bei pirkimo taisyklių nustatyta tvarka.
VII. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
7.1. Pateiktus pasiūlymus nagrinėja ir vertina Perkančiosios organizacijos įsakymu paskirta pirkimo komisija arba pirkimo organizatorius. 
7.2. Iškilus klausimams dėl pasiūlymų turinio, tiekėjai privalo pateikti papildomus paaiškinimus per perkančiosios organizacijos nurodytą terminą CVP IS priemonėmis, nekeisdami pasiūlymo esmės.
7.3. Pirkimo komisija arba pirkimo organizatorius atmeta pasiūlymą, jeigu:
7.3.1. pasiūlymas neatitiko prekių/paslaugų technines specifikacijas;
7.3.2. buvo pasiūlytos per didelės, perkančiajai organizacijai nepriimtinos kainos;
7.3.3. buvo pasiūlytos neįprastai mažos kainos, kurių tiekėjas nesugebėjo pagrįsti;
7.3.4. jeigu apie nustatytų reikalavimų atitikimą tiekėjas pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis;
7.3.5. kai kompetentingos institucijos pateikia informacijos, kad tiekėjas, jo subtiekėjas ar gamintojas (įskaitant jo valdymo organus, akcininkus, teikiamų paslaugų, tiekiamų prekių, įrangos ypatybes) kelia grėsmę nacionaliniam ar kitos valstybės narės saugumui ar turi interesų konfliktą, galintį neigiamai paveikti pirkimo sutarties vykdymą ir taip sukelti grėsmę nacionaliniam saugumui;
7.3.6. kai pirkime dalyvauja tiekėjas ar jo subtiekėjas, dėl kurio per paskutinius 12 mėn. perkančioji organizacija buvo gavusi iš kompetentingų institucijų informacijos ar Nacionalinio saugumo komisija yra pripažinusi, kad tiekėjas ar jo subtiekėjas gali kelti grėsmę nacionaliniam saugumui;
7.3.7. nutraukus finansavimą iš biudžeto;
7.4. Apie pasiūlymo atmetimą tiekėjas informuojamas nedelsiant.
VIII. PASIŪLYMŲ VERTINIMAS
8.1. Perkančiosios organizacijos neatmesti pasiūlymai vertinami remiantis kainos kriterijumi. Pirkimas į dalis neskaidomas ir laimėtojas nustatomas kai bendra siūloma prekių kaina yra mažiausia.
8.2. Prekės kaina pateikiama eurais. Į kainą įeina visi mokesčiai ir visos tiekėjo išlaidos, tame tarpe ir prekių pristatymas Klaipėdos mieste. Išlaidos, kurių tiekėjas teikdamas pasiūlymą neįskaičiavo, nebus papildomai apmokamos. 
IX. PRETENZIJŲ IR SKUNDŲ NAGRINĖJIMO TVARKA
9.1. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.
9.2. Pretenzija pateikiama perkančiajai organizacijai raštu CVP IS priemonėmis Viešųjų pirkimų įstatymo nustatyta tvarka ir terminais. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.
9.3. Perkančioji organizacija privalo išnagrinėti pretenziją ir priimti motyvuotą sprendimą Viešųjų pirkimų įstatymo nustatyta tvarka ir terminais.
9.4. Bet kokia informacija, prašymai paaiškinti apklausos sąlygas, apklausos sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.

X. PIRKIMO SUTARTIES SĄLYGOS
10.1. Perkančioji organizacija raštišką pirkimo sutartį siūlo sudaryti tam tiekėjui, kurio pasiūlymas Viešųjų pirkimų įstatymo nustatyta tvarka pripažintas laimėjusiu. Sudaroma pirkimo sutartis atitinka laimėjusio tiekėjo pasiūlymą ir šios apklausos sąlygas.
10.2. Laimėjęs tiekėjas ar tiekėjai privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.
10.3. Jeigu tiekėjas ar tiekėjai, kurio pasiūlymas pripažintas laimėjusiu, raštu arba CVP IS priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas yra pirmas po tiekėjo, atsisakiusio sudaryti pirkimo sutartį.

____________________

Priedas Nr. 1

KOMERCINIS PASIŪLYMAS
____________________
(Data)
____________________
(Vieta)

Dalyvio pavadinimas		
Dalyvio juridinis kodas		
Dalyvio veiklos adresas		
Už pasiūlymą atsakingo asmens vardas, pavardė		
Telefono numeris		
Fakso numeris		
El. pašto adresas		

Eil.Nr.	Prekės pavadinimas/modelis	Mato vnt.	Planuojamas kiekis	Vnt. kaina EUR su PVM	Bendra suma EUR su PVM	
1	2	3	4	5	6	
1.	Spec. apsauginė liemenė (neperšaunama)	vnt.	8			
Viso:		

	
Patvirtiname, kad siūloma prekė pilnai (visiškai, pilna apimtimi) atitinka šiuose pirkimo dokumentuose nurodytą techninę specifikaciją (2 priedas)

Eil.Nr.	Pateiktų dokumentų pavadinimas	Dokumento puslapių skaičius	

			
Kartu su pasiūlymu pateikiami šie dokumentai (jei pateikiama):

Pasiūlymas galioja 30 dienų.
____________________
____________________________
(Dalyvio arba jo įgalioto asmens vardas, pavardė, parašas)                               A.V.

Priedas Nr. 2

SPEC. APSAUGINĖ LIEMENĖ (NEPERŠAUNAMA) TECHNINĖ SPECIFIKACIJA

Eil.
Nr.	Pirkimo dokumentuose nustatyti / reikalaujami prekės techniniai rodikliai	Tiekėjo siūlomos prekės rodiklių konkrečios reikšmės
(TAIP/NE arba TIKSLI REIKŠMĖ)	
1.	Liemenės paskirtis ir bendrieji reikalavimai	
1.1.	
	Šioje techninėje specifikacijoje (toliau – specifikacija) pateikiami pageidaujamos spec. Jūrinės šarvinės liemenės (toliau – liemenės), skirtos Lietuvos kariuomenės (toliau – LK) kariams, medžiagų, konstrukcijos ir kokybės reikalavimai:
•	Tikslinė paskirtis – skirtas apsaugoti LK karius sudėtingomis taktinėmis sąlygomis (vandenyje ir sausumoje), vykdant treniruočių, tiesioginių veiksmų ir specialiosios žvalgybos užduotis Lietuvoje ir tarptautinių operacijų rajonuose. 
•	Gaminys turi būti pagamintas NATO valstybėje narėje, atitikti techninę specifikaciją ir aukščiausią kokybę. Perkančioji organizacija šiame pirkime neleidžia dalyvauti tiekėjams / gamintojams (juridiniams / fiziniams asmenims) / subtiekėjams (juridiniams / fiziniams asmenims) / ūkio subjektams (juridiniams / fiziniams asmenims), kurių pajėgumais remiamasi, kurie nėra registruoti / deklaravę gyvenamosios vietos Europos Sąjungos valstybėje narėje / NATO valstybėje narėje.
•	Gaminys turi būti pagamintas originalaus gamintojo, t. y. neturi būti padirbinys ir neturi pažeisti jokių šiems produktams pritaikytų patentų.		
2.	Bendrieji reikalavimai liemenei (konstrukcija ir ergonomika)	
2.1.		Liemenė turi būti skirta spec. paskirties karinių struktūrų taktinių operacijų po/ant vandens ir sausumoje atlikimui, atspari išorės veiksniams ir ergonomiška.		
2.2.		Liemenė sukurtu taip, kad visada užtikrintu naudotojo galvos atvertimą aukštyn jam atsidūrus vandenyje.		
2.3.		Liemenė – pagaminta iš 500DEN Cordura degimo nepalaikančios medžiagos ar analogiško audinio.		
2.4.		Liemenė su visais savo elementais turi būti integrali, suderinta, o su ja naudojami komponentai turi būti pagaminti liemenės gamintojo arba jo sertifikuoti naudojimui su liemene.		
2.5.		Liemenė turi būti aprūpinta MOLE sistemos diržais įrangos/kišenių išdėstymui.		
2.6.		Karys turi gebėti liemenę užsidėti savarankiškai, be pašalinių pagalbos. Liemenės susegimas iš priekio kairės ir dešinės pusės šonų, greito užsegimo/atsegimo vamzdelinių sagčių pagalba. Konstrukcija turi užtikrinti galimybę atsisegti/užsisegti ir nusivilkti/užsivilkti pilnai paruoštą darbui liemenę viena ranka.		
2.7.		Liemenė turi būti pritaikyta įvairioms klimatinėms sąlygomis, aplinkos poveikiui, turi būti atspari tiek gėlo, tiek sūraus vandens poveikiui.		
2.8.		Liemenė turi sutvirtintas vietas pečių plote, ginklų ir amunicijos nešiojimo patogumui, reguliuojamas pečių ir juosmens jungtis. Pečių diržai turi būti susiūti specialiomis neįrančiomis siūlėmis, leidžiančiomis juos patrumpinti.		
2.9.		Liemenės dydžiai pritaikyti pagal „Swimmer Cut“ plokštes, kurių dydžiai yra S, M, L, XL.		
2.10.		Spalva – Multicam (maskuojanti) arba Mnatee Grey (pilka), be jokių ryškių užrašų.		
2.11.		Liemenėje turi būti numatyta galimybė prisegti numatyto modelio uždaro ciklo nardymo aparatus, kuprines ar kitą įrangą greito atsegimo sagtimis, kurios užtikrina greitą prisegimą/atsegimą.		
2.12.		Liemenė turi turėti galimybę ją konfigūruoti naudojimui sausumoje ir vandenyje. O jos svoris be balistinių priedų ir plūdrumo kompensatorių sistemos turi būti ne daugiau 1,1 kg. Jūrinė konfigūracija be balistinių priedų nedaugiau 2,5 kg.		
3.	Plūdrumo sistema (komponentai ir plūdrumas)	
3.1.		Liemenė pritaikyta talpinti plūdrumo kompensatorius ir atsarginius plūdrumo įrenginius pripučiamus burna), kurių turi būti ne mažiau kaip po 2 vnt. ir kurie yra integruoti liemenės viduje.		
3.2.		Liemenė plūdrumo kompensatoriai ir atsarginiai plūdrumo įrenginiai turi  palaikyti ne mažesnį plūdrumą kaip:
•	20 kg teigiamą plūdrumą sūriame vandenyje 10 m gylyje;
•	25 kg teigiamą plūdrumą 4,5 m gylyje;
•	33 kg plūdrumą vandens paviršiuje.
Plūdrumo kompensatorių komplekto palaikomas plūdrumas – ne mažiau kaip 10 kg mažiausiam liemenės gaminamam dydžiui.		
3.3.		Pagrindiniai plūdrumo kompensatoriai turi būti pritaikomi tiek dešiniarankiams, tiek kairiarankiams. 		
3.4.		Pagrindinių plūdrumo kompensatorių kameros turi turėti apsauginius slėgio vožtuvus, greito išleidimo vožtuvus, pripūtimo burna galimybę.		
3.5.		Pagrindinių plūdrumo kompensatorių kamerų išdėstymas ir forma turi užtikrinti taktinę galimybę naudotis ginklu ir plaukti vandens paviršiumi plūduriuojant vandenyje, bei užtikrinti, kad naudotojo galva visais įmanomais atvejais bus virš vandens.		
3.6.		Kameros turi būti lengvai ir greitai prisegamos/nusegamos nuo liemenės periodiniams patikrinimams ir aptarnavimams, bei pritaikytos daukartiniam naudojimui jūrinėmis sąlygomis.		
3.7.		Pagrindinės plūdrumo kameros turi turėti automatinio pripūtimo sistemas iš CO2 balionėlių su paleidimo rankenėlėmis.		
3.8.		Pagalbinės kameros turi būti numatytos daukartiniam naudojimui ir pripučiamos burna.		
3.9.		Pagrindinių ir pagalbinių plūdrumo kamerų spalva turi būti juoda, be ryškių užrašų.		
4.	Balistinės apsauginės plokštės (tiekiamos kartu)	
4.1.		Liemenė turi būti komplektuojama kartu su apsauginėmis balistinėmis plokštėmis pritaikytomis naudoti sūriame ir gėlame vandenyje.	 	
4.2.	Plokštės – neperšaunama šaulio tipo, balistinės apsaugos lygis ne mažesnis nei III lygis.	 	
4.3.	Plokštės turi būti suderintos su liemene ir pagaminta iš ypač lengvų ir tvirtų medžiagų, juodos ar kitos tamsios spalvos.		
4.4.	Krūtininė ir nugaros plokštės:
•	Aukštis: 305 mm;
•	Plotis: 254 mm;
•	Storis ne daugiau: 150 mm;
•	Svoris ore ne daugiau: 1,5 kg;
•	Svoris vandenyje neutralus;
•	Svoris, ne daugiau kaip 1,5 kg.		
5.	Kišenės ir tvirtinimo sistema	
5.1.Liemenė turi būti su MOLE tvirtinimo sistema ir komplektuojama su kišenėmis:
•	Dvigubos integruotos itin žemo profilio kišenės su drenažu, pritaikytos povandeninei įrangai – 2 vnt.
•	Multimag tipo kišenė – 1 vnt.
•	M43Mag tipo kišenė – 1 vnt.
•	2 GSR tipo kišenė – 1 vnt.
•	General tipo kišenė – 1 vnt.
•	First aid  tipo kišenė – 1 vnt.
•	VP tipo nugaros kišenė – 1 vnt.
Visos kišenės turi būti numatytos daugiafunkcinei MOLE sistemai.		
6.	Dokumentacija, garantija ir aptarnavimas	
6.1.Liemenė turi būti pagaminta laikantis ISO 9001:2015 kokybės valdymo sistemos reikalavimų.		
6.2.Būtina pateikti oficialius gamintojo, balistinių plokščių, testavimo dokumentus.		
6.3.	Garantinis laikotarpis ne trumpiau nei 12 mėn. ir ne trumpesnis nei numato gamintojas dėl gamintojo broko.		
6.4.	Techninis palaikymas – gamintojas/tiekėjas turi užtikrinti priežiūrą, remonto darbus bei atsarginių dalių tiekimą net 3 metų laikotarpiu.		
________________________________________